CELEX: 62011CN0105
Language: da
Date: 2011-03-02 00:00:00
Title: Sag C-105/11 P: Appel iværksat den 2. marts 2011 af Kongeriget Nederlandene til prøvelse af dom afsagt af Retten (Første Udvidede Afdeling) den 16. december 2010 i de forenede sager T-231/06 og T-237/06, Kongeriget Nederlandene (sag T-231/06) og Nederlandse Omroep Stichting (NOS) (sag T-237/06) mod Europa-Kommissionen

13.8.2011   
            
            
               DA
            
            
               Den Europæiske Unions Tidende
            
            
               C 238/3
            
         Appel iværksat den 2. marts 2011 af Kongeriget Nederlandene til prøvelse af dom afsagt af Retten (Første Udvidede Afdeling) den 16. december 2010 i de forenede sager T-231/06 og T-237/06, Kongeriget Nederlandene (sag T-231/06) og Nederlandse Omroep Stichting (NOS) (sag T-237/06) mod Europa-Kommissionen
   (Sag C-105/11 P)
   2011/C 238/04
   Processprog: nederlandsk
   
      Parter
   
   
      Appellant: Kongeriget Nederlandene (ved C.M. Wissels og M. Noort, som befuldmægtigede)
   
      De andre parter i appelsagen: Europa-Kommissionen og Stichting Nederlandse Publieke Omroep, tidligere Nederlandse Omroep Stichting (NOS)
   
      Appellanten har nedlagt følgende påstande
   
   
               —
            
            
               Rettens dom af 16. december 2010 i forenede sager T-231/06 og T-237/06 ophæves.
            
         
               —
            
            
               Domstolen træffer selv endelig afgørelse i sagen, og Kommissionens beslutning 2008/136/EF af 22. juni 2006 (1) annulleres, for så vidt det deri fastslås, at et beløb på 42,457 mio. EUR skal anses for en ny støtte og skal tilbagesøges som en del af den samlede sum på 76,327 mio. EUR (med renter).
            
         
               —
            
            
               Europa-Kommissionen tilpligtes at betale sagens omkostninger, herunder omkostningerne i forbindelse med sagen for Retten.
            
         
      Anbringender og væsentligste argumenter
   
   Sagsøgeren har med sit anbringende anført, at Retten har tilsidesat EU-retten, idet den tager udgangspunkt i en ukorrekt fortolkning af bestemmelserne i artikel 107, stk. 1, TEUF, 108, stk. 1 og 3, TEUF sammenholdt med artikel 1, litra b), i forordning (EF) nr. 659/1999 (2), og idet Retten ikke eller i det mindste ikke i tilstrækkeligt omfang har begrundet sin vurdering.
   Anbringendet består af følgende led:
   
               1)
            
            
               For at fastslå, at overførelsen udgør ny statsstøtte, har Retten urigtigt lagt den omstændighed til grund, at artikel 109a i medieloven blev indført efter ikrafttrædelsen af traktaten.
            
         
               2)
            
            
               For at fastslå, at overførelsen udgør ny statsstøtte, har Retten urigtigt lagt det kriterium til grund, at denne støtte imødekommer (det offentlige radio- og tv-selskabs) »specifikke behov«.
            
         
               3)
            
            
               For at fastslå, at overførelsen udgør ny statsstøtte, har Retten urigtigt lagt den betragtning til grund, at det offentlige radio- og tv-selskab således har modtaget en overkompensation (supplerende). En eventuel overkompensation er ikke afgørende for at kunne besvare spørgsmålet, om overførelsen udgør ny statsstøtte. Rettens vurdering er under alle omstændighed ikke begrundet i tilstrækkeligt omfang.
            
         
               4)
            
            
               Retten har urigtigt fastslået, at for at kunne besvare spørgsmålet om overførelsen udgør ny statsstøtte, er overførelsens oprindelse uden betydning. Retten sondrer således ikke mellem ny og eksisterende statsstøtte. Rettens vurdering er under alle omstændighed ikke begrundet i tilstrækkeligt omfang.
            
         
               5)
            
            
               Retten har uden tilstrækkelig begrundelse fastslået, at det ikke er berettiget, at de overførte reserver stammer fra den årlige finansiering af public service-radio/tv-virksomhed, og at der således foreligger eksisterende støtte.
            
         
               6)
            
            
               Retten har uden tilstrækkelig begrundelse fastslået, at de overførte midler stammer fra ad hoc-finansiering og følgelig udgør ny statsstøtte.
            
         
               7)
            
            
               Selv om Rettens bemærkninger, der er kritiseret ovenfor, skal ses i sammenhæng, kan de ikke berettige den konklusion, at overførelsen udgør ny statsstøtte.
            
         
      (1)  Kommissionens beslutning af 22.6.2006 om ad hoc-finansiering af nederlandske public service-radio/tv-selskaber C 2/2004 (ex NN 170/2003) (EUT L 49, s. 1).
   
      (2)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93, EFT L 83, s. 1.